Peale selle vahendab footon elektromagnetjõudu, nii et teatavas mõttes võib öelda, et aatomid (ja ühtlasi kõik aatomitest koosnevad keerukamad kehad) püsivad koos valguse vahendusel. Footon vahendab elektromagnetjõudu virtuaalse osakesena, ja valguse puhul (tema omailmas) on võimatu eristada virtuaalset ja reaalset osakest.  See tähendab, et tema individualiseerituse aste on väga madal. Vastavalt on ka oma/teise eristus väga väike. Virtuaalsed footonid tekivad spontaanselt pidevalt, ja kaovad. Üksik footon ei ole oma "taustast" selgelt eristatud, vaid võbeleb siia-sinnapoole, kord tulles esile, kord taandudes taustale.